Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nafarroako Gobernuak itxarote-denborak murrizteari begira legegintzaldi amaiera bitartean abian jarriko dituen politikei buruzko interpelazioa, Cristina Ibarrola Guillén andreak aurkezturikoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Cristina Ibarrola Guillén andreak, Legebiltzarreko Erregelamenduan ezarrita dagoenaren babesean, honako interpelazio hau aurkezten dio Gobernuari, osasungintzako itxarote-zerrendak kudeatzeko politikari buruzkoa, Osoko Bilkuran eztabaidatzeko.

Legegintzaldiaren hirugarren urtea bete denean, Nafarroako Gobernuaren Osasun Departamentuak ez du neurririk ezarri osasun arloko itxarote-zerrenden egoera hobetzeko; aldiz, gero eta diru gehiago gastatzen ari da peonada eta itunetan, baina ez dira eraginkorrak izan.

Jakin nahi dugu Nafarroako Gobernuak zer politika jarriko dituen abian legegintzaldi amaiera bitartean, itxarote-denborak murrizteari begira.

Iruñean, 2022ko irailaren 8an

Foru parlamentaria: Cristina Ibarrola Guillén